Diari Oficial de la Generalitat Valenciana


Sumari del DOGV 9617, del 14-06-2023 (2023/6479)

RESOLUCIÓ de 2 de juny de 2023, de la Direcció General de Modernització i Relacions amb l'Administració de Justícia, per la qual s'executa la Sentència número 197/2022, d'1 de juny, de la secció quarta, de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs contenciós administratiu número 159/2019.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9617

Data del DOGV
:   14-06-2023

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2023/6479


Organisme emissor
:   Conselleria de Justícia, Interior i Administració Pública

Tipus de document
:   Resolució

Anàlisi jurídica

 Descriptors 

:   * Conselleria de Justícia, Administració Pública, Reformes Democràtiques i Llibertats Públiques

RESOLUCIÓ de 2 de juny de 2023, de la Direcció General de Modernització i Relacions amb l'Administració de Justícia, per la qual s'executa la Sentència número 197/2022, d'1 de juny, de la secció quarta, de la Sala Contenciosa Administrativa del Tribunal Superior de Justícia de la Comunitat Valenciana, dictada en el recurs contenciós administratiu número 159/2019. [2023/6479]  
Antecedents de fet  
Primer. La sentència d'11 de juliol de 2014, del Tribunal Superior de Justícia de la Comunitat Valenciana, secció cinquena, va estimar el recurs interposat pel Sindicat d'Infermeria (SATSE) contra la Resolució de 3 de juny de 2010, del director general de Justícia i del Menor de la Conselleria de Justícia i Administracions Públiques, per la qual s'acordava la inscripció en el Registre de Col·legis Professionals i de Consells Valencians de Col·legis Professionals de la Comunitat Valenciana del Col·legi Professional de Tècnics Superiors Sanitaris de la Comunitat Valenciana i dels seus estatuts, i va declarar nuls els articles 18 i 20 d'aquests estatuts, així com aquesta resolució.  
La sentència d'1 de juliol de 2014, del Tribunal Superior de Justícia de la Comunitat Valenciana, va anul·lar la Resolució de 3 de juny de 2010, del director general de Justícia i del Menor de la Conselleria de Justícia i Administracions Públiques, per la qual s'acordava la inscripció en el Registre de Col·legis Professionals i de Consells Valencians de Col·legis Professionals de la Comunitat Valenciana del Col·legi Professional de Tècnics Superiors Sanitaris de la Comunitat Valenciana i dels seus estatuts.  
Segon. Per Resolució de 5 d'abril de 2019 (DOGV 8528, 12.04.2019), de la directora general de Justícia, es va inscriure la modificació dels estatuts del Col·legi Professional de Tècnics Superiors Sanitaris de la Comunitat Valenciana en el Registre de Col·legis Professionals i de Consells Valencians de la Comunitat Valenciana. La modificació inscrita es referia als articles 1,2, 6, 15.i, 18.1, 18.2, 20, 34, 39, 40, 41, 42, 43, 44, 45, 46, 47, 50.4, 50.5 i 67.2.  
Aquesta resolució va ser recorreguda pel Sindicat d'Infermeria (SATSE), mitjançant el recurs número 159/2019, presentat davant el Tribunal Superior de Justícia de la Comunitat Valenciana, en el qual figura com a part demandada la Direcció General de Justícia (Generalitat Valenciana) i com a codemandat el Col·legi Professional de Tècnics Superiors Sanitaris de la Comunitat Valenciana.  
El sindicat al·lega en el seu recurs que la inscripció dels estatuts del Col·legi Professional de Tècnics Superiors Sanitaris de la Comunitat Valenciana i dels seus estatuts va quedar anul·lada per les sentències esmentades en l'antecedent de fet primer. Des d'aqueix moment, argumenta SATSE, el Col·legi no disposava d'estatuts i, per això, considera que la resolució és nul·la, perquè aprova la inscripció en el Registre d'una modificació d'uns estatuts inexistents per no inscrits.  
Tercer. La Sentència número 197/2022, d'1 de juny, del Tribunal Superior de Justícia de la Comunitat Valenciana, Sala Contenciosa Administrativa, secció quarta, «estima el recurs contenciós administratiu interposat pel Sindicat d'Infermeria (SATSE) contra la Resolució de 5 d'abril de 2019, de la directora general de Justícia, per la qual s'inscriu la modificació dels estatuts del Col·legi Professional de Tècnics Superiors Sanitaris de la Comunitat Valenciana en el Registre de Col·legis Professionals i de Consells Valencians Professionals de la Comunitat Valenciana».  
Aquesta sentència determina que els estatuts de 2010 van ser anul·lats íntegrament i la modificació, en conseqüència, no és tal, sinó que es correspon amb una nova redacció íntegra dels estatuts, que reprodueixen en part els anul·lats i modifiquen els articles 18 i 20, a més d'altres preceptes.  
Per això, aquesta sentència anul·la i deixa sense efecte la Resolució de 5 d'abril de 2019, de la directora general de Justícia «per ser contrària a dret».  
Quart. Aquesta Sentència número 197/2022, d'1 de juny, del Tribunal Superior de Justícia de la Comunitat Valenciana, va ser recorreguda en cassació número 9024/2022, presentat davant el Tribunal Suprem pel Col·legi Professional de Tècnics Superiors Sanitaris de la Comunitat Valenciana. La Secció d'Admissió de la Sala Contenciosa Administrativa del Tribunal Suprem va acordar amb data 16 de febrer de 2023 la inadmissió a tràmit del recurs de cassació núm. 9024/2022, per manca d'interés cassacional objectiu per a la formació de jurisprudència, sobre la base del que es disposa en l'article 90.4.d de la Llei 29/1998, de 13 de juliol, reguladora de la jurisdicció contenciosa administrativa (LJCA). Amb data 4 de maig de 2023 va tindre entrada en aquesta conselleria la comunicació del Tribunal Superior de Justícia de la Comunitat Valenciana de la declaració de la fermesa de la Sentència 197/2022 amb data 26 d'abril de 2023.  
  
Fonaments de dret  
Primer. Els articles 118 de la Constitució Espanyola i 17 i 18 de la Llei orgànica 6/1985, d'1 de juliol, del Poder Judicial, estableixen l'obligació de complir les sentències i la resta de resolucions fermes dels jutges i tribunals.  
Segon. Els articles 103 i 104 de la Llei 29/1998, de 13 de juliol, reguladora de la jurisdicció contenciosa administrativa obliguen, després que siga ferma una sentència, l'òrgan que haguera realitzat l'activitat objecte del recurs, que la porte a efecte degudament i practique el que exigisca el compliment de les declaracions contingudes en la decisió.  
Tercer. La sentència 197/2022, d'1 de juny, del Tribunal Superior de Justícia de la Comunitat Valenciana, anul·la i deixa sense efecte la Resolució de 5 d'abril de 2019, de la directora general de Justícia, per la qual es va inscriure la modificació dels Estatuts del Col·legi Professional de Tècnics Superiors Sanitaris de la Comunitat Valenciana en el Registre de Col·legis Professionals i de Consells Valencians de la Comunitat Valenciana.  
Quart. Per tot l'anterior, i en exercici de les competències que té aquesta direcció general en virtut de l'article 70 de la Llei 5/1983, de 30 de desembre, del Consell; l'article 73 del Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, i l'article 9 del Decret 172/2020, de 30 d'octubre, del Consell, d'aprovació del Reglament orgànic i funcional de la Conselleria de Justícia, Interior i Administració Pública, resolc:  
  
Primer  
Anul·lar, en execució de sentència, la Resolució de 5 d'abril de 2019, de la directora general de Justícia, per la qual es va inscriure la modificació dels Estatuts del Col·legi Professional de Tècnics Superiors Sanitaris de la Comunitat Valenciana en el Registre de Col·legis Professionals i de Consells Valencians de la Comunitat Valenciana, per ser declarada contrària a dret per la Sentència número 197/2022, d'1 de juny, del Tribunal Superior de Justícia de la Comunitat Valenciana, Sala Contenciosa Administrativa, secció quarta.  
  
Segon  
Deixar sense efecte la inscripció de la modificació dels estatuts del Col·legi Professional de Tècnics Superiors Sanitaris de la Comunitat Valenciana en el Registre de Col·legis Professionals i de Consells Valencians de la Comunitat Valenciana. Així mateix, es realitza el corresponent assentament en el Registre de Col·legis Professionals i de Consells Valencians de Col·legis Professionals de la Comunitat Valenciana en el sentit acordat per la sentència.  
  
Tercer  
Publicar aquesta Resolució en el Diari Oficial de la Generalitat Valenciana.  
  
Contra aquesta resolució es podrà interposar un incident d'execució de sentència davant la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que disposa la Llei 29/1998, de 13 de juliol, reguladora de la Jurisdicció Contenciosa administrativa.  
  
València, 2 de juny de 2023.- La directora general de Modernització i Relacions amb l'Administració de Justícia: Àngels Bixquert Sanz.